в друга единица по вид дейност, принадлежаща на същото предприятие:
 —
 са предназначени за продажба,
 —
 се преработват в друг продукт,
 —
 се влагат в друг продукт или
 —
 се оставят в запас.
 Ж. ИНВЕСТИЦИИ
 1) Променлива 260101: „Брутни инвестиции в материални нетекущи активи“
 Брутните инвестиции в материални нетекущи активи включват всички нараствания на материалните нетекущи активи, признати като такива от статистическата единица през референтния период, без увеличенията от преоценки или възстановявания на признати по-рано загуби от обезценка и от прекласифициране (прехвърляне) на други материални нетекущи активи.
 Нарастванията включват (неизчерпателен списък): придобивания, финансови лизинги, подобрения, промени, обновления, строителство, строителство по стопански начин и всякакви капитализирани разходи, предвидени в приложимите счетоводни стандарти, в които се определят критериите за признаване и остойностяване.
 2) Променлива 260102: „Брутни инвестиции в земя“
 Брутните инвестиции в земя включват всички нараствания на земята, подземните залежи, горите и вътрешните води, материалните активи по проучване и оценка, минните, нефтените и газовите активи и други подобни, признати като такива от статистическата единица през референтния период. Брутните инвестиции в земя са част от променливата „Брутни инвестиции в материални нетекущи активи“.
 3) Променлива 260103: „Брутни инвестиции за придобиване на съществуващи сгради“
 Брутните инвестиции за придобиване на съществуващи сгради включват всички нараствания или придобивания на сгради и подобни структури, които вече са били използвани към момента на придобиване (т.е. не са нови) и които са признати като такива от статистическата единица през референтния период
 Брутните инвестиции за придобиване на съществуващи сгради са част от променливата „Брутни инвестиции в материални нетекущи активи“.
 4) Променлива 260104: „Брутни инвестиции в строителство и подобрение на сгради“
 Брутните инвестиции в строителство и подобрение на сгради включват всичко долупосочено:
 —
 нараствания на строителството на нови сгради за собствена употреба (придобити по стопански начин),
 —
 придобиванията на нови сгради (обикновено вследствие на договор за строителство, по който получател е отчетната статистическа единица),
 —
 капитализирани нараствания, промени, подобрения и обновления на съществуващи сгради (ако свързаните с тях допълнителни икономически ползи вероятно ще бъдат получавани от статистическата единица), признати като такива от статистическата единица през референтния период.
 Брутните инвестиции в строителство и подобрение на сгради са част от променливата „Брутни инвестиции в материални нетекущи активи“.
 5) Променлива 260105: „Брутни инвестиции в машини и оборудване“
 Брутните инвестиции в машини и оборудване (съоръжения) включват всички нараствания на машини, превозни средства, вътрешни инсталации и принадлежности, канцеларско оборудване, компютърни, съобщителни и мрежови съоръжения и други подобни, признати като такива от статистическата единица през референтния период.
 Брутните инвестиции в машини и оборудване са част от променливата „Брутни инвестиции в материални нетекущи активи“.
 6) Променлива 260106: „Брутни инвестиции в нематериални нетекущи активи, различни от репутацията“
 Брутните инвестиции в нематериални нетекущи активи, различни от репутацията, включват всички нараствания на нематериалните нетекущи активи, признати като такива от статистическата единица през референтния период, без репутацията.
 Нарастванията включват (неизчерпателен списък): придобивания, финансови лизинги, подобрения, добавки, промени, обновления, строителство, строителство по стопански начин и всякакви капитализирани разходи, предвидени в приложимите счетоводни стандарти, в които се определят критериите за признаване и остойностяване и терминът „репутация“.
 7) Променлива 260107: „Инвестиции за покупка на програмни продукти“
